SET พลิกปิดดิ่ง 13 จุด วิตก MSCI ลดน้ำหนักหุ้นไทย-ไร้ปัจจัยหนุน ลุ้นพรุ่งนี้รีบาวด์
SET พลิกปิดดิ่ง 13 จุด วิตก MSCI ลดน้ำหนักหุ้นไทย-ไร้ปัจจัยหนุน ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,310.66 จุด ลบ 12.65 จุด หรือ 0.96% มูลค่าการซื้อขาย 5.4 หมื่นล้านบาท
31 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,310.66 จุด ลบ 12.65 จุด หรือ 0.96% มูลค่าการซื้อขาย 5.4 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวลง คาดว่าจะเป็นผลจาก MSCI Rebalance ที่จะมีผลวันนี้ในการปรับลดน้ำหนักหุ้นไทย อีกทั้งบรรยากาศการลงทุนในตลาดหุ้นไทยก็ไม่เอื้อ จากที่ขาดปัจจัยบวกใหม่หนุน แรงขายจากนักลงทุนต่างชาติก็ยังมีอยู่ รวมไปถึงปัจจัยการเมืองก็ยังถ่วง
ส่วนตลาดหุ้นในภูมิภาคเอเชียในช่วงบ่ายนี้ส่วนใหญ่ติดลบ โดยเฉพาะตลาดที่เกี่ยวข้องกับจีน ซึ่งมองว่าเป็นปัจจัยเฉพาะตัวของแต่ละตลาด อย่างฮ่องกง และเกาหลีใต้ ก็มีจำนวนผู้ติดเชื้อไวรัสโควิด-19 เพิ่มขึ้น เป็นต้น ด้านตลาดหุ้นในยุโรปที่เทรดบ่ายนี้ก็เคลื่อนไหวในแดนบวก เช่นเดียกับดาวโจนส์ฟิวเจอร์สที่ยังบวกอยู่
สำหรับแนวโน้มการลงทุนในวันพรุ่งนี้ (1 ก.ย.) นายมงคล กล่าวว่า หลังจากที่หมดเรื่อง MSCI Rebalance แล้วตลาดฯก็น่าจะรีบาวด์ขึ้นได้ แต่ก็ขึ้นอยู่กับทิศทางตลาดสหรัฐฯด้วย
พร้อมให้แนวรับ 1,300 จุด ส่วนแนวต้าน 1,320 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM    มูลค่าการซื้อขาย  2,567.31 ล้านบาท  ปิดที่  23.30 บาท  ลดลง   1.20 บาท
KBANK  มูลค่าการซื้อขาย  2,318.96 ล้านบาท  ปิดที่  84.25 บาท  ลดลง   2.50 บาท
SCC    มูลค่าการซื้อขาย  2,285.05 ล้านบาท  ปิดที่ 354.00 บาท  เพิ่มขึ้น 11.00 บาท
MINT   มูลค่าการซื้อขาย  2,240.47 ล้านบาท  ปิดที่  22.40 บาท  ลดลง   0.60 บาท
PTT    มูลค่าการซื้อขาย  2,147.84 ล้านบาท  ปิดที่  36.00 บาท  ลดลง   0.75 บาท
 
ตลาดหุ้นเอเชีย
